## La Ciutat de les Arts i les Ciències registra més de 6.100 litres de consum en el primer mes de servei de la font pública que té d’aigua refrigerada

*** Està instal·lada entre l’Hemisfèric i el Museu de les Ciències, la zona amb més trànsit de visitants**

La Ciutat de les Arts i les Ciències ha registrat un consum de més de 6.100 litres durant el primer mes de servei de la font pública d’aigua filtrada i refrigerada, instal·lada al passeig entre el Museu de les Ciències i l’Hemisfèric després de l’acord assolit entre el complex cultural i l’Empresa Mixta Valenciana d’Aigües SA (Emivasa).

L’assortidor de la Ciutat de les Arts i les Ciències s’ha situat en tan sols un mes entre els tres punts de més consum dels repartits per la ciutat de València, ja que és el pas natural dels visitants per a accedir a aquests dos edificis, a la zona dels llacs i les terrasses i també per a creuar els jardins del Túria.

Aquesta acció s’emmarca en el conveni entre l’Ajuntament de València i la Fundació Aigües de València per a promocionar l’aigua de l’aixeta i contribuir així a reduir el consum de plàstics d’un sol ús, ja que les persones visitants poden omplir directament el seu propi recipient.

Fecha: 18/07/2023